CELEX: 51999SC0781
Language: el
Date: 1999-05-27
Title: Σχέδιο απόφασης της Μεικτής Επιτροπής του ΕΟΧ για την τροποποίηση του παραρτήματος IV (Ενέργεια) της συμφωνίας για τον ΕΟΧ - Σχέδιο της κοινής θέσης της Κοινότητας

Avis juridique important

|

51999SC0781

Σχέδιο απόφασης της Μεικτής Επιτροπής του ΕΟΧ για την τροποποίηση του παραρτήματος IV (Ενέργεια) της συμφωνίας για τον ΕΟΧ - Σχέδιο της κοινής θέσης της Κοινότητας  /* SEC/99/0781 τελικό */  

Σχέδιο ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του παραρτήματος IV (Ενέργεια) της συμφωνίας για τον ΕΟΧ - Σχέδιο της Κοινής Θέσης της Κοινότητας - (υποβληθέν από την Επιτροπή) ΑΙΤΙΟΛΟΓΙΚΗ ΕΚΘΕΣΗ 1. Προκειμένου να εξασφαλιστεί η απαραίτητη νομική ασφάλεια και ομοιογένεια, η Μεικτή Επιτροπή του ΕΟΧ προτίθεται να ενσωματώσει όλες τις σχετικές κοινοτικές νομοθεσίες στη συνφωνία για τον ΕΟΧ το ταχύτερο δυνατό μετά την έγκρισή της. 2. Η Μεικτή Επιτροπή του ΕΟΧ πρέπει συνεπώς να εγκρίνει την επισυναπτόμενη απόφαση τροποποίησης του παραρτήματος IV της συμφωνίας για τον ΕΟΧ. 3. Στο άρθρο 1, παράγραφος 3 α) του κανονισμόυ (ΕΚ) αριθ. 2894/94 του Συμβουλίου σχετικά με τις διαδικασίες εφαρμογής της συμφωνίας για τον ΕΟΧ προβλέπεται ότι το Συμβούλιο ορίξει την κοινοτική θέση όσον αφορά παρόμοιες αποφάσεις. 4. Το Συμβούλιο καλείται:- να υποβάλει το επισυναπτόμενο σχέδιο απόφασης της Μεικτής Επιτροπής του ΕΟΧ, σχέδιο το οποίο θα αποτελεί τη θέση της Κοινότητας σχετικά με την αναθεώρηση του παραρτήματος IV*- να ζητήσει από το Συμβούλιο τον ορισμό προθεσμίας εντός της οποίας το Ευρωπαϊκό Κοινοτούλιο θα πρέπει να έχει εκφράσει τη γνώμη του, σύμφωνα με το άρθρο 3, παράγραφος 2 του κανονισμού (ΕΚ) αριθ. 2894/94 του Συμβουλίου. Σχέδιο ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του παραρτήματος IV (Ενέργεια) της συμφωνίας για τον ΕΟΧ Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη: τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98, Εκτιμώντας: ότι το παράρτημα ΙV της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. ..., της ...... [1];[1]  EE L  ότι η οδηγία 90/547/ΕΟΚ του Συμβουλίου, της 29ης Οκτωβρίου 1990, για τη διαμετακόμιση ηλεκτρικής ενέργειας μέσω των μεγάλων δικτύων [2] έχει ενσωματωθεί στο παράρτημα ΙV της συμφωνίας*[2]  ΕΕ L 313 της 13.11.1990, σ. 30. ότι το παράρτημα της οδηγίας 90/547/ΕΟΚ του Συμβουλίου περιέχει τον κατάλογο των φορέων και των μεγάλων δικτύων που καλύπτονται από την οδηγία και ότι το προσάρτημα 1 του παραρτήματος IV της συμφωνίας περιέχει τον κατάλογο των σχετικών φορέων και μεγάλων δικτύων για την εφαρμογή της οδηγίας όσον αφορά τα κράτη της ΕΖΕΣ* ότι το παράρτημα ΙV της συμφωνίας, παράγραφος 8, προσαρμογή α), σημείο (iii) ορίζει ότι «κάθε ένας από τους ενδιαφερόμενους φορείς μπορεί, όσον αφορά το εμπόριο μεταξύ της Κοινότητας και κράτους της ΕΖΕΣ, να ζητάει οι όροι της διαμετακόμισης να υπόκεινται σε διαδικασία συμβιβασμού η οποία θα αποφασίζεται από τη Μεικτή Επιτροπή του ΕΟΧ»* ότι η Ευρωπαϊκή Επιτροπή, με την απόφαση 92/167/ΕΟΚ, της 4ης Μαρτίου 1992, περί δημιουργίας επιτροπής εμπειρογνωμόνων όσον αφορά τη διαμετακόμιση ηλεκτρικής ενέργειας μέσω των μεγάλων δικτύων [3], αποφάσισε ότι η εν λόγω επιτροπή θα χρησιμοποιείται ως μεσολαβητικός οργανισμός στην Κοινότητα όπως προβλέπεται στο άρθρο 3 παράγραφος 4 της οδηγίας 90/547/ΕΟΚ*[3]  ΕΕ L 74 της 20.3.1992, σ. 43. ότι είναι αναγκαίο να συσταθεί επιτροπή συμβιβασμού, όσον αφορά τις συναλλαγές μεταξύ της Κοινότητας και κράτους της ΕΖΕΣ, που θα εξετάζει τις αιτήσεις συμβιβασμού των ενδιαφερόμενων μερών* ότι πρέπει να ενσωματωθεί στη συμφωνία η διαδικασία συμβιβασμού που θα εφαρμόζεται δυνάμει του παραρτήματος IV, παράγραφος 8, προσαρμογή α), σημείο iii), ΑΠΟΦΑΣΙΖΕΙ: Άρθρο 1Το ακόλουθο νέο κείμενο αντικαθιστά τις λέξεις «σε μεσολαβητική διαδικασία η οποία θα αποφασίζεται από τη Μεικτή Επιτροπή του ΕΟΧ» στην προσαρμογή α), σημείο (iii), παράγραφο 8 (οδηγία 90/547/ΕΟΚ του Συμβουλίου) του παραρτήματος IV της συμφωνίας:«σε διαδικασία συμβιβασμού που καθορίζεται στο προσάρτημα 4». Άρθρο 2Το παράρτημα IV της συμφωνίας τροποποιείται όπως καθορίζεται στο παράρτημα της παρούσας απόφασης. Άρθρο 3Η παρούσα απόφαση αρχίζει να ισχύει την ... 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας. Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων. Βρυξέλλες, Για τη Μεικτή Επιτροπή του ΕΟΧΟ ΠρόεδροςF. Barbaso Οι Γραμματείς της Μεικτής Επιτροπής του ΕΟΧG. VikE. Gerner  ΠΑΡΑΡΤΗΜΑ της απόφασης της Μεικτής Επιτροπής του ΕΟΧ αριθ.  /1999 Το ακόλουθο κείμενο προστίθεται στο παράρτημα IV της συμφωνίας ως νέο προσάρτημα 4: «Προσάρτημα 4Όσον αφορά τις συναλλαγές στον τομέα της ηλεκτρικής ενέργειας μεταξύ κράτους της ΕΖΕΣ και της Κοινότητας, οι όροι της διαμετακόμισης υπόκεινται σε διαδικασία συμβιβασμού, όταν το ζητήσει ένας ενδιαφερόμενος φορέας. Άρθρο 1Συνιστάται σε ad hoc βάση επιτροπή συμβιβασμού, εφεξής καλούμενη "η επιτροπή", με πρωτοβουλία της Ευρωπαϊκής Επιτροπής ή της Εποπτεύουσας Αρχής της ΕΖΕΣ. Άρθρο 2ΑρμοδιότητεςΈργο της επιτροπής είναι να προτείνει συμβιβασμούς, κατ’ αίτηση των διαπραγματευομένων μερών, όσον αφορά συγκεκριμένες αιτήσεις διαμετακόμισης. Άρθρο 3ΣύνθεσηΗ επιτροπή απαρτίζεται από οκτώ μέλη, ήτοι:- τρεις εκπροσώπους των δικτύων υψηλής τάσης, οι οποίοι δεν ενέχονται στις διαπραγματεύσεις όσον αφορά το συγκεκριμένο αίτημα διαμετακόμισης για το οποίο έχει υποβληθεί αίτηση συμβιβασμού. Οι εκπρόσωποι πρέπει να διαθέτουν ευρέως αναγνωρισμένα προσόντα και πρακτική εμπειρία σε θέματα διαμετακόμισης ηλεκτρικής ενέργειας στην Κοινότητα. Επιλέγονται από τον πρόεδρο και τον εισηγητή, μεταξύ των δεκαοκτώ εκπροσώπων των μεγάλων δικτύων υψηλής τάσης των κρατών μελών της Ευρωπαϊκής Ένωσης και των χωρών της ΕΖΕΣ. Οι εν λόγω δεκαοκτώ εκπρόσωποι περιλαμβάνουν δεκαπέντε εκπροσώπους των μεγάλων δικτύων που είναι μέλη της επιτροπής εμπειρογνωμόνων όσον αφορά τη διαμετακόμιση ηλεκτρικής ενέργειας μέσω των μεγάλων δικτύων [4], και τρεις εκπροσώπους, που προτείνει η Εποπτεύουσα Αρχή της ΕΖΕΣ, για τα μεγάλα δίκτυα υψηλής τάσης των κρατών της ΕΖΕΣ*[4]  Απόφαση 92/167/ΕΟΚ της Επιτροπής, της 4ης Μαρτίου 1992 (ΕΕ L 74 της 20.3.1992, σ. 43).- έναν εκπρόσωπο της Ευρωπαϊκής Επιτροπής και έναν εκπρόσωπο της Εποπτεύουσας Αρχής της ΕΖΕΣ*- δύο ανεξάρτητους εμπειρογνώμονες, έναν από την Κοινότητα και έναν από κράτος της ΕΖΕΣ. Ο πρόεδρος και ο εισηγητής διορίζουν τους δύο αυτούς ανεξάρτητους εμπειρογνώμονες βάσει καταλόγου ο οποίος καταρτίζεται από κοινού από την Ευρωπαϊκή Επιτροπή και την Εποπτεύουσα Αρχή της ΕΖΕΣ και δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων*- έναν εκπρόσωπο της Eurelectric/Nordel, ο οποίος διορίζεται από κοινού από τον πρόεδρο και τον εισηγητή. Τα μέλη της επιτροπής δεν είναι πολίτες κράτους που ενέχεται στη διαπραγμάτευση διαμετακόμισης ούτε είναι μόνιμοι κάτοικοι του κράτους αυτού. Αποφεύγεται κάθε πραγματική ή φαινομένη σύγκρουση συμφερόντων. Άρθρο 4Λειτουργία1. Η επιτροπή προεδρεύεται από:- τον εκπρόσωπο της Επιτροπής, αν ο φορέας που υποβάλλει αίτηση συμβιβασμού είναι εγκατεστημένος στην Κοινότητα,- τον εκπρόσωπο της Εποπτεύουσας Αρχής της ΕΖΕΣ, αν ο φορέας που υποβάλλει αίτηση συμβιβασμού είναι εγκατεστημένος σε κράτος της ΕΖΕΣ.Οι δύο αυτοί εκπρόσωποι συστήνουν από κοινού την επιτροπή. 2. Η μη προεδρεύουσα αρχή ασκεί καθήκοντα εισηγητή ενώ η προεδρεύουσα αρχή ασκεί καθήκοντα γραμματείας για την επιτροπή. 3. Η επιτροπή συνεδριάζει στις Βρυξέλλες ή σε άλλη έδρα που επιλέγεται με κοινή συμφωνία του προέδρου και του εισηγητή. 4. Η επιτροπή θεσπίζει τον εσωτερικό της κανονισμό. Άρθρο 5Συμβιβασμός1. Μόνον τα μέρη της διαφοράς σχετικά με συγκεκριμένη αίτηση διαμετακόμισης, μπορούν να προσφύγουν στην επιτροπή. 2. O πρόεδρος και ο εισηγητής δεν λαμβάνουν μέρος στην ψηφοφορία. 3. Η επιτροπή επιλαμβάνεται υποχρεωτικά κάθε αίτησης συμβιβασμού. 4. Οι εκπρόσωποι των δικτύων που ενέχονται στη διαπραγμάτευση συγκεκριμένης αίτησης διαμετακόμισης για την οποία ζητείται συμβιβασμός από την επιτροπή, καλούνται να υποβάλουν την άποψή τους. 5. Μετά από συζήτηση στο πλαίσιο της επιτροπής, ο εισηγητής συντάσσει προσύμφωνο συμβιβασμού, που είναι δυνατόν να αποτελέσει το αντικείμενο συναίνεσης μεταξύ των έξι μελών της επιτροπής που έχουν δικαίωμα ψήφου. Σε περίπτωση διαφωνίας, ο εισηγητής συντάσσει προσύμφωνο συμβιβασμού, το οποίο μπορεί να γίνει δεκτό από την πλειοψηφία των εν λόγω έξι μελών. Στην περίπτωση αυτή, οι γνώμες των μειοψηφούντων μελών καταγράφονται στα πρακτικά 6. Ο πρόεδρος υποβάλλει στα μέλη το προσύμφωνο συμβιβασμού, συνοδευόμενο από τις τυχόν μειοψηφούσες γνώμες, το συντομότερο δυνατό και το αργότερο εντός τριών μηνών από την ημερομηνία υποβολής της αίτησης συμβιβασμού στην επιτροπή . 7. Τα αποτελέσματα της διαδικασίας συμβιβασμού δεν έχουν δεσμευτική ισχύ. 8. Στη διαδικασία συμβιβασμού μπορούν να συμμετέχουν ως παρατηρητές οι εκπρόσωποι των κρατών μελών που αφορά η αίτηση διαμετακόμισης. Άρθρο 6ΕμπιστευτικότηταΤα μέλη της επιτροπήςκαι, κατά περίπτωση, οι εμπειρογνώμονες υποχρεούνται να μην διαδίδουν τις πληροφορίες, των οποίων έλαβαν γνώση κατά τη διάρκεια των εργασιών της επιτροπής, εφόσον ο πρόεδρος τους ενημερώνει ότι η γνώμη που ζητήθηκε ή το θέμα που ανέκυψε αφορά αντικείμενο εμπιστευτικού χαρακτήρα.»